**06.10.2023.**

**E-pasta nosaukums**

Par izmaiņām sociālās rehabilitācijas saņemšanā SIVA

**E-pasta teksts**

Nacionālais veselības dienests pārsūta Sociālās integrācijas valsts aģentūras vēstuli:

Sociālās integrācijas valsts aģentūra (SIVA) informē,   ka stājoties spēkā [grozījumiem](https://likumi.lv/ta/id/343560-grozijumi-ministru-kabineta-2019-gada-3-decembra-noteikumos-nr-578-noteikumi-par-socialas-rehabilitacijas-pakalpojuma-sanemsanu...) (ar 04.07.2023.), ir atvieglota pieteikšanās valsts budžeta finansētai **sociālajai rehabilitācijai** personām ar funkcionēšanas traucējumiem (pēc medicīniskās rehabilitācijas)un tagad pakalpojumu var saņemt plašāks personu loks.

Būtiskākās izmaiņas:

* jaunie noteikumi ļauj jebkurai personai ar funkcionēšanas traucējumiem darbspējīgā vecumā vai pēc darbspējīgā vecuma, ja strādā,  pēc valsts apmaksātas medicīniskās rehabilitācijas stacionārā vai dienas stacionārā saņemt sociālo rehabilitāciju (**arī**, ja tā ir saņemta**pēc subakūtā etapa**). Vienlaikus ir noteikts, ka, ja medicīniskā rehabilitācija saņemta subakūtā etapā, personai pakalpojumu piešķir steidzamības kārtībā;
* **pakalpojumam var pieteikties uzreiz SIVA**(nevēršoties sociālajā dienestā) gan klātienē, gan nosūtot dokumentus pa pastu, t.sk. e-pastā ar drošu elektronisko parakstu. Saglabājas iespēja pieteikties pakalpojumam arīsociālajā dienestā.

Personas ar funkcionēšanas traucējumiem sociālajai rehabilitācijai var pieteikties **divu mēnešu** laikā pēc medicīniskās rehabilitācijas pabeigšanas.

SIVA piešķir 14 dienu valsts apmaksātu sociālo rehabilitāciju, ja medicīniskās rehabilitācijas izrakstā-epikrīzē ir noradīts:

* saņemta valsts finansēta medicīniskā rehabilitācija stacionārā vai dienas stacionārā;
* funkcionēšanas traucējumi aktivitāšu un dalības līmenī atbilstoši Starptautiskajai funkcionēšanas, nespējas un veselības  klasifikācijai;
* rekomendācija saņemt sociālo rehabilitāciju;
* ja izrakstā ir norāde, ka medicīniskā rehabilitācija saņemta subakūtā etapā, sociālo rehabilitāciju piešķirs steidzamības kārtībā.

Aicinām ārstniecības iestādes medicīniskajā rehabilitācijā pacientiem vērtēt nepieciešamību pakalpojumu pēctecībā saņemt sociālo rehabilitāciju un sniegt rekomendāciju.

Plašāka informācija par sociālo rehabilitāciju personām ar funkcionēšanas traucējumiem pieejama SIVA mājas lapā: <https://www.siva.gov.lv/lv/sociala-rehabilitacija-personam-ar-funkcionesanas-traucejumiem>

Jautājumu gadījumā aicinām sazināties, zvanot pa tālruņiem 67771037, 67771054, 26595008 vai rakstot uz e-pastu [pasts@siva.gov.lv](mailto:pasts@siva.gov.lv).

Pielikumā infografika par sociālās rehabilitācijas saņemšanu personām ar funkcionēšanas traucējumiem.

